# เทย์เลอร์ สวิฟต์ (อัลบั้ม)
เทย์เลอร์ สวิฟต์  เป็นสตูดิโออัลบั้มแรกของนักร้อง-นักแต่งเพลงชาวอเมริกัน เทย์เลอร์ สวิฟต์ ออกจำหน่ายเมื่อปลายปี ค.ศ. 2006 โดยสังกัดบิกแมชีนเรเคิดส์ขณะสวิฟต์อายุ 16 ปี สวิฟต์แต่งเพลงในอัลบั้มในระหว่างเรียนชั้นปีที่  1 ในไฮสกูล และมีชื่อปรากฏในเพลงทุกเพลงของอัลบั้ม รวมถึงเพลงที่แต่งร่วมกับลิซ โรส ด้วย สวิฟต์ทดลองทำอัลบั้มกับโปรดิวเซอร์เพลงหลายคน จนในที่สุดเธอเลือก นาธาน แชปแมน โปรดิวเซอร์ที่ร่วมทำอัลบั้มเดโมกับเธอ ด้านดนตรี เพลงในอัลบั้มเป็นแนวคันทรีทั้งดนตรีและเนื้อเพลง ทุกเพลงพูดถึงความสัมพันธ์เชิงรักใคร่ คู่รักที่สวิฟต์เขียนถึงมาจากการสังเกตความสัมพันธ์ก่อนที่เธอจะเข้าไปมีส่วนเกี่ยวข้อง และแสดงให้เห็นความลำบากที่สวิฟต์ประสบขณะเรียนที่ไฮสกูล

อัลบั้มมีซิงเกิลออกจำหน่ายทั้งหมด 5 ซิงเกิล ทุกเพลงได้รับการรับรองระดับทองคำขาวจากสมาคมผู้ประกอบกิจการเพลงของสหรัฐอเมริกา (RIAA) "ทิม แม็กกรอว์" เป็นซิงเกิลแรก กลายเป็นซิงเกิลที่ติดสิบอันดับสูงสุดบนชาร์ตบิลบอร์ดฮอตเพลงคันทรี "เทียร์ดรอปส์ออนมายกีตาร์" ออกจำหน่ายเป็นซิงเกิลที่สอง กลายเป็นเพลงที่ทำอันดับบนชาร์ตบิลบอร์ดฮอต 100 ได้ดีที่สุด "เอาร์ซอง" ออกจำหน่ายเป็นซิงเกิลที่สามจากอัลบั้ม กลายเป็นซิงเกิลอันดับหนึ่งบนชาร์ตบิลบอร์ดฮอตเพลงคันทรีเพลงแรกของสวิฟต์ และทำให้เธอเป็นผู้ที่มีอายุน้อยที่สุดที่แต่งเพลงคนเดียวและเพลงสามารถขึ้นอันดับหนึ่งได้ "พิกเชอร์ทูเบิร์น" และ "ชูดัฟเซดโน" ออกจำหน่ายเป็นซิงเกิลที่สี่และห้าตามลำดับ ทั้งสองเพลงประสบความสำเร็จบนชาร์ตเพลงคันทรีในสหรัฐอเมริกา สวิฟต์ส่งเสริมอัลบั้มของเธอผ่านการแสดงในหลายกิจกรรม รวมถึงในฐานะนักร้องเปิดคอนเสิร์ตให้กับวงราสคอลแฟลตส์ จอร์จ สเตรต แบรด เพสลีย์ ทิม แม็กกรอว์ และเฟธ ฮิลล์

เทย์เลอร์ สวิฟต์ ได้รับคำวิจารณ์ด้านบวกจากนักวิจารณ์ร่วมสมัย ซึ่งยกย่องพรสวรรค์ของสวิฟต์ขณะอายุยังน้อย อัลบั้มประสบความสำเร็จเชิงพาณิชย์และแจ้งเกิดสวิฟต์ในวงการดนตรีคันทรี ในสหรัฐอเมริกา เพลงขึ้นอันดับหนึ่งบนชาร์ตท็อปคันทรีอัลบั้มส์นาน 24 สัปดาห์ และได้รับการรับรองระดับทองคำขาวห้าครั้งจากสมาคมผู้ประกอบกิจการเพลงของสหรัฐอเมริกา (RIAA) หลังจากทำยอดขายได้มากกว่า 5 ล้านอัลบั้ม เทย์เลอร์ สวิฟต์อยู่ในชาร์ตบิลบอร์ดท็อป 200 และชาร์ตอัลบั้มเพลงป็อปนาน 275 สัปดาห์นับถึงต้นปี ค.ศ. 2013 ทำให้เป็นหนึ่งใน 12 อัลบั้มที่อยู่ในชาร์ตได้นานที่สุดในประวัติศาสตร์ 57 ปี อัลบั้มยังประสบความสำเร็จในต่างประเทศ โดยเฉพาะประเทศแคนาดา ออสเตรเลีย และสหราชอาณาจักร อัลบั้มทำยอดขายได้มากกว่า 6 ล้านอัลบั้มนับถึงเดือนมกราคม ค.ศ. 2015

 รายชื่อเพลง 
เพลงทั้งหมดผลิตโดยนาธาน แชปแมน ยกเว้นที่ระบุไว้

 หมายเหตุ 

 ชาร์ตและการรับรอง 

 ชาร์ต 

 ชาร์ตรายสัปดาห์ 
+ ตารางการแสดงชาร์ตรายสัปดาห์ในปี 2006–2009 ของอัลบั้ม เทย์เลอร์ สวิฟต์ ชาร์ต (2006–2009) ตำแหน่งสูงสุด
+ ตารางการแสดงชาร์ตรายสัปดาห์ในปี 2010–2015 ของอัลบั้ม เทย์เลอร์ สวิฟต์ ชาร์ต (2010–2015) ตำแหน่งสูงสุด Australian Country Albums (ARIA) 2 Japanese Albums (Oricon) 53
+ ตารางการแสดงชาร์ตรายสัปดาห์ในปี 2021–2023 ของอัลบั้ม เทย์เลอร์ สวิฟต์ ชาร์ต (2021–2023) ตำแหน่งสูงสุด Argentine Albums (CAPIF) 10 Greek Albums (IFPI) 40

 ชาร์ตสิ้นปี 
+ตารางการแสดงชาร์ตสิ้นปีของอัลบั้ม เทย์เลอร์ สวิฟต์ ชาร์ต ตำแหน่ง US Billboard 200 (2007) 19 US Billboard 200 (2008) 5 US Billboard 200 (2009) 24 US Billboard 200 (2010) 62US Billboard 200 (2011) 164 US Top Country Albums (2007) 3 US Top Country Albums (2008) 2 US Top Country Albums (2009) 6 US Top Country Albums (2010) 19

 ชาร์ตสิ้นทศวรรษ 
+ตารางการแสดงชาร์ตสิ้นคริสต์ทศวรรษ 2000 ของอัลบั้ม เทย์เลอร์ สวิฟต์ ชาร์ต (2000–2009) ตำแหน่ง US Billboard 200 53 US Top Country Albums (Billboard) 9

 ชาร์ตตลอดกาล 
+ ตารางแสดงชาร์ตตลอดกาลของอัลบั้ม เทย์เลอร์ สวิฟต์ ชาร์ต ตำแหน่ง US Billboard 200 18 US Billboard 200 (Women) 9 US Top Country Albums (Billboard) 3

 การรับรอง 

 ประวัติการจำหน่าย 
+ วันที่วางจำหน่ายและรูปแบบของอัลบั้ม เทย์เลอร์ สวิฟต์ ภูมิภาค วันที่ รุ่น รูปแบบ ค่าย อ้างอิง สหรัฐ 24 ตุลาคม 2006 มาตรฐาน  บิกมะชีน  6 พฤศจิกายน 2007 ดีลักซ์ ซีดี+ดีวีดี  18 มีนาคม 2008 ปรับปรุง  ออสเตรเลีย 4 ตุลาคม 2008 สากล ซีดีบิกมะชีน • ยูนิเวอร์แซล  นิวซีแลนด์  เยอรมนี 8 มีนาคม 2009  สหราชอาณาจักร 3 สิงหาคม 2009เวอร์จินอีเอ็มไอ  ญี่ปุ่น 30 มิถุนายน 2010ยูนิเวอร์แซล  ดีลักซ์ซีดี+ดีวีดี  สหรัฐ 18 พฤศจิกายน 2016 สากล / ดีลักซ์ แผ่นเสียง บิกมะชีน  เยอรมนี 

 หมายเหตุ